CELEX: 32011D0014
Language: lv
Date: 2011-01-13 00:00:00
Title: 2011/14/ES: Komisijas Lēmums ( 2011. gada 13. janvāris ), ar ko groza Lēmumu 97/556/EK par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz ārējās siltumizolācijas kombinētajām sistēmām/komplektiem ar apmetumu ( ETICS ) (izziņots ar dokumenta numuru C(2011) 34)  Dokuments attiecas uz EEZ

14.1.2011   
            
            
               LV
            
            
               Eiropas Savienības Oficiālais Vēstnesis
            
            
               L 10/5
            
         KOMISIJAS LĒMUMS
   (2011. gada 13. janvāris),
   ar ko groza Lēmumu 97/556/EK par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz ārējās siltumizolācijas kombinētajām sistēmām/komplektiem ar apmetumu (ETICS)
   (izziņots ar dokumenta numuru C(2011) 34)
   (Dokuments attiecas uz EEZ)
   (2011/14/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem (1) un jo īpaši tās 13. panta 4. punktu,
   apspriedusies ar Būvniecības pastāvīgo komiteju,
   tā kā:
   
               (1)
            
            
               Komisijas 1997. gada 14. jūlija Lēmums 97/556/EK par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz ārējās siltumizolācijas sistēmu/komplektu ar apmetumu (ETICS) (2) attiecas vienīgi uz ražojumiem, kas ietilpst Eiropas tehniskā apstiprinājuma darbības jomā, tajā pašā laikā uz dažiem no šiem ražojumiem var attiekties arī saskaņotie Eiropas standarti.
            
         
               (2)
            
            
               Tādēļ Lēmums 97/556/EK ir jāgroza, lai to piemērotu arī ražojumiem, uz kuriem attiecas saskaņotie Eiropas standarti, kurus izstrādās CEN,
            
         IR PIEŅĒMUSI ŠO LĒMUMU.
   1. pants
   Lēmumu 97/556/EK groza šādi.
   
               1.
            
            
               Lēmuma 2. pantu aizstāj ar šādu pantu:
               “2. pants
               Atbilstības apstiprināšanas procedūru, kas noteikta II pielikumā, norāda vadlīniju par Eiropas tehnisko apstiprinājumu pilnvarojumos. Atbilstības apliecināšanas procedūru, kas noteikta III pielikumā, norāda saskaņoto Eiropas standartu pilnvarojumos.”
            
         
               2.
            
            
               Pievieno jaunu III pielikumu, kas iekļauts šā lēmuma pielikumā.
            
         2. pants
   Šis lēmums ir adresēts dalībvalstīm.
   
      Briselē, 2011. gada 13. janvārī
      
         
            Komisijas vārdā –
         
            priekšsēdētāja vietnieks
         
         Antonio TAJANI
      
   
   
      (1)  OV L 40, 11.2.1989., 12. lpp.
   
      (2)  OV L 229, 20.8.1997., 14. lpp.
   
      PIELIKUMS
      
         
            “III PIELIKUMS
            RAŽOJUMU GRUPA
            
               ĀRĒJĀS SILTUMIZOLĀCIJAS KOMBINĒTĀS SISTĒMAS/KOMPLEKTI AR APMETUMU (1/1)
            
            
               Atbilstības apliecināšanas sistēmas
            
            Attiecībā uz turpmāk norādītajiem ražojumiem un to izmantošanas veidiem CEN uzdots attiecīgajos saskaņotajos Eiropas standartos noteikt šādu atbilstības apliecināšanas sistēmu:
            
                        Ražojums(-i)
                     
                     
                        Paredzētie izmantošanas veidi
                     
                     
                        Rādītājs(-i) vai klase(-es)
                        
                           (Degamība)
                        
                     
                     
                        Atbilstības apliecināšanas sistēma(-as)
                     
                  
                        Ārējās siltumizolācijas kombinētās sistēmas/komplekti ar apmetumu (ETICS)
                     
                     
                        Ārsienās
                     
                     
                        Visi
                     
                     
                        1
                     
                  
                        1. sistēma: sk. Direktīvas 89/106/EEK III pielikuma 2. punkta i) apakšpunktu bez paraugu kontroltestēšanas.
                     
                  Sistēmas specifikācijai jābūt tādai, lai to varētu īstenot pat tad, ja kāds efektivitātes rādītājs nav jānosaka tāpēc, ka vismaz vienai dalībvalstij nemaz nav regulējuma attiecībā uz šādu rādītāju [sk. Direktīvas 89/106/EEK 2. panta 1. punktu un, attiecīgā gadījumā, interpretējošo dokumentu 1.2.3. noteikumu]. Minētajos gadījumos šādu rādītāja pārbaudi nedrīkst piemērot izgatavotājam, ja tas šajā ziņā nevēlas ražojuma rādītājus uzrādīt.”